stanford-oval/wikipedia huggingface dataset:
Dark Souls II
Pelaaminen > Verkkopeli

Pelissä on laaja verkkopeli, jossa voi auttaa muita pelaajia, tai taistella heitä vastaan. Mikäli pelaaja auttaa muita pelaajia, hän saa siitä palkinnoksi resursseja. Pelaaja voi myös hyökätä toisen pelaajan maailmaan, ja mikäli pelaaja murhaa toisen, hän saa siitä palkinnoksi resursseja.
Pelissä on useita liittoutumia. Esimerkiksi Blue Sentinels -liittoutumassa pelaajan on tarkoitus suojella sellaista pelaajaa, johon toinen pelaaja on hyökännyt. The Rat Covenant -liittoutumassa pelaajien tarkoitus on pitää muut pelaajat loitolla rottien pesimäalueista käyttäen apunaan hyökkääviä rottaliittolaisiaan, sekä aktivoimalla ansoja, joihin ulkopuoliset pelaajat saattavat astua.
Pelissä on kaksi nettipeliareenaa, jossa pelaajat voivat haastaa toisensa taisteluun. Toinen areenoista on Blue Sentinels -liittoutuman jäsenille, ja toinen niistä on Brotherhood of Blood -liittoutuman jäsenille.
Toisin kuin muissa Dark Souls -peleissä, joissa verkkopelin pelaajat yhdistetään tasonsa mukaan, Dark Souls II yhdistää pelaajat sen mukaan, miten paljon he ovat saaneet sieluja pelin aikana.
Tarina

Dark Souls II sijoittuu kuningas Vendrickin hallitsemaan Drangleic-valtakuntaan. Drangleic oli taannoin vauras, mutta se vajosi perikatoon ihmisten ja jättiläisten raivoisan sodan, kuninkaan katoamisen ja kamalan vitsauksen takia. Kuten moni muukin, pelaaja on saapunut murenevaan valtakuntaan etsimään parannuskeinoa kärsimyksensä syyhyn - Epäkuolleen kiroukseen.
Pelaaja herää keskellä pimeää heinikkoa, jota ympäröi suuri metsä. Pelaaja ei tiedä kuka hän on, miten hän on päätynyt sinne ja minne hänen pitäisi mennä. Hän alkaa kävellä kohti sinistä valoa, kunnes hän löytää itsensä kolmen vanhan naisen asuttamasta talosta. Yksi vanhuksista ojentaa pelaajalle palkinnoksi Human Effigyn, jolla pelaaja voi palauttaa itsensä takaisin ihmiseksi, muttei kuitenkaan poistaa kirousta kokonaan. Keskustelun loppuessa pelaaja poistuu talosta ja jatkaa matkaansa merenrannalla sijaitsevaan Majula-nimiseen kylään. Hän löytää alueelta monia ystävällisiä hahmoja, mutta pelaajalle heistä merkittävin on salaperäinen Emerald Herald. Hän auttaa pelaajaa muun muassa kykyjen parantamisessa ja antaa myös ensimmäisen tehtävänsä: pelaajan täytyy löytää kadonnut kuningas Vendrick, ainoa ihminen, joka on pystynyt vastustamaan kirousta. Ehkäpä kuninkaan löytäminen auttaa pelaajaa löytämään parannuksen kiroukseen.
Julkaisu

Dark Souls II julkaistiin PlayStation 3:lle ja Xbox 360:lle 14. maaliskuuta 2014. Pelin Microsoft Windows- eli DirectX 9 -versio julkaistiin 25. huhtikuuta 2014. Pelin beetatestaus alkoi Japanissa 1. lokakuuta 2013, ja myöhemmin beetasta tuli maailmanlaajuinen. Kaikista eniten testauksessa tutkittiin pelaajien verkkoyhteyksiä, ja peliä pyrittiin soveltamaan uusille nopeammille palvelimille, jotta verkkopelaamisesta tulisi saumatonta.
Beetaversiossa pelaaja vietiin hyvin pimeälle metsä-/luolastoalueelle. Alfaversio sijoittui eri paikkaan kuin beeta ja siinä pelaaja vietiin muuan linnoitukseen, joka kuhisi hirviöitä. Alfaversio tunnetaan myös pelin demoversiona.
Kuukausi ennen pelin lopullista julkaisua pelistä julkaistiin suurimmille faneille ja kriitikoille testiversio, joka oli 99 % valmis versio itse lopullisista pelistä. Pelaajat kutsuttiin Namco Bandain toimistoon, jossa he saivat pelata valmista peliä tunnin ajan, jonka jälkeen peli sammutettiin. Pelistä ollaan julkaistu lukuisia trailereita, joista kaksi tärkeintä ovat Cursed ja Curse of the Dark.
Julkaisu > Versiot

Dark Souls II:sta on olemassa kaksi eri versiota: DirectX9- ja DirectX11-versiot. DirectX11 on kaikista uusin versio. Se on luotu vahvemmille alustoille, joilla peli pyörii paremmin. DirectX11 muuttaa peliä siten, että vihollisten, esineiden ja aseiden paikat on aseteltu eri tavalla, useampi ihminen pystyy pelaamaan verkkopelitilassa samaan aikaan ja grafiikat ovat hieman paremmat kun DirectX9-versiossa.
Molemmat versiot ovat nimetty eri alustoilla eri tavoilla. Tietokoneella pelatessa DirectX11-version nimi on Dark Souls II: Scholar of the First Sin, kun taas DirectX9-version nimi on vain Dark Souls II ilman liitettä.
PlayStation 4:lle ja Xbox Onelle on olemassa vain DirectX11 versio, jonka nimi on Dark Souls II: Scholar of the First Sin. Playstation 3 ja Xbox 360 -konsoleille on olemassa vain DirectX9-versio, mutta se löytyy sekä molemmilla nimillä. PlayStation 3:lla ja Xbox 360:lla nämä kaksi versiota ovat täysin samoja pelejä, Scholar of the First Sin -versiossa vain on mukana pelin lisäosat. Tämä on kuitenkin nimestään huolimatta sama kuin DirectX9-versio.
| Alusta | Versio | Resoluutio | Kuvataajuus | Uudellenasettelu, nettipelipäivitys & grafiikkapäivitykset | Lisäosat |
| --- | --- | --- | --- | --- | --- |
| PlayStation 3 | DirectX 9 | 720p | 30fps | Ei sisällä | Erikseen ostettavia |
| Xbox 360 | DirectX 9 | 720p | 30fps | Ei sisällä | Erikseen ostettavia |
| Windows | DirectX 9 | 1080p/4K | 60fps | Ei sisällä | Erikseen ostettavia |
| Windows | DirectX 11 | 1080p/4K | 60fps | Sisältää | Sisältyvät hintaan |
| PlayStation 4 | DirectX 11 | 1080p | 60fps | Sisältää | Sisältyvät hintaan |
| Xbox One | DirectX 11 | 1080p | 60fps | Sisältää | Sisältyvät hintaan |
Julkaisu > Lisäosat

Crown of the Sunken King on pelin ensimmäinen, 22. heinäkuuta 2014 julkaistu lisäosa. Pelaaja pääsee Shulvaan, maanalaiseen kaupunkiin, joka on täynnä pyramideja ja mekaanisia siltoja, sekä uusia vihollisia. Kaupunki on täynnä ansoja, ja se rakennettiin muinoin nukkuvan Sinh-lohikäärmeen ympärille.
Crown of the Old Iron King on pelin toinen, 26. syyskuuta 2014 julkaistu lisäosa. Siinä pelaaja viedään jättiläismäisiin, ketjujen yhdistämiin ja tuhkan peittämiin torneihin, jossa vaanii edesmenneen Iron Keepin kuninkaan kätkemät salaisuudet. Lisäosan lopussa pelaajat pääsevät matkustamaan ajalla taaksepäin, kun linnakkeen komentaja Sir Alonne oli vielä hengissä.
Crown of the Ivory King on pelin kolmas, 30. syyskuuta 2014 (Steam ja Xbox Live) ja 1. lokakuuta 2014 (PlayStation Network) julkaistu lisäosa. Tässä lisäosassa pelaaja päätyy hyytävän pakkasen keskelle, Eleum Loyce -nimiseen valtakuntaan. Se sijaitsee keskellä lumista linnaa ja sitä ympäröivällä alueella on hankala nähdä jatkuvien lumimyrskyjen takia. Lumen alle kätkeytyy tarina linnan sortuneesta kuningaskunnasta.
Julkaisu > Päivitykset

5. helmikuuta 2015 pelistä julkaistiin ilmainen päivitys, joka korjasi useita pelissä olevia puutteita. Päivityksen mukana peliin tuli muun muassa uusia hahmoja ja esineitä. Kaksi suurinta muutosta oli nettipeliominaisuuksiin tehdyt muutokset (soul memory) sekä lopputekstejä edeltävä uusi, paranneltu loppukohtaus. Huhtikuussa 2015 pelistä julkaistiin DirectX 11 -versio, joka on saatavilla ainoastaan PlayStation 4- ja Xbox One -konsoleille sekä Windows-tietokoneille. Huonona puolena tässä on tosin se, että tietokonepelaajat eivät saa päivitettyä vanhaa versiota DirectX 11 versioon, vaan he joutuvat ostamaan pelin uudelleen. Tallennuksia ei myöskään pysty siirtämään vanhan version ja DirectX 11 -version välillä.
Vastaanotto

Dark Souls II joutui kohun keskelle, kun huhtikuussa 2014 Matthewmatosis julkaisi YouTubessa videon, jossa hän kritisoi peliä ankarasti. Hän otti esille useita pelin ongelmia, joita ei ollut Dark Soulsissa eikä Demon’s Soulsissa.
Toisaalta peli on otettu vastaan myös positiivisesti. V2.fi antoi pelille arvostelussaan arvosanaksi 4,5/5 tähteä.
Aiheesta muualla

Dark Souls II MobyGamesissa (englanniksi)
Dark Souls II Internet Movie Databasessa (englanniksi)
Virallinen sivusto (englanniksi)
Virallinen sivusto (japaniksi)
Pelin modeille omistettu sivusto
Pelin sivu Steam-palvelussa
Taistelutilanne[vanhentunut linkki]
Jiří Novotný

Jiří Novotný on seuraavien henkilöiden nimi:
Jiří Novotný, tšekkiläinen jalkapalloilija
Jiří Novotný, tšekkiläinen jääkiekkoilija
Jiří Novotný, tšekkiläinen koripalloilija
Jiří Datel Novotný, tšekkiläinen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jiří Novotný”, voi hakea sivunnimihaulla, laajalla sivunnimihaulla tai tekstihaulla.
José Holebas

Holebas vuonna 2009.
José Holebas (tunnetaan myös nimellä Iosíf Cholévas, kreik. Ιωσήφ Χολέβας, s. 27. kesäkuuta 1984 Aschaffenburg, Länsi-Saksa) on kreikkalainen jalkapalloilija, joka on pelannut Saksan, Kreikan, Italian ja Englannin sarjoissa. Hänen pelipaikkansa on tavallisesti joko vasen laitapuolustaja tai laitalinkki.
Ura

Saksassa syntynyt Holebas sai Kreikan kansalaisuuden marraskuussa 2011 ja on näin ollen kelvollinen edustamaan Kreikan maajoukkuetta. Hänet valittiin vuoden 2012 EM-kilpailuihin lähtevään joukkueeseen hänen esitettyään vakuuttavia otteita maaotteluissa ennen kisoja. EM-turnauksessa hän pelasi kolme alkulohko-ottelua, joista kahdessa täyden peliajan. Vuoden 2014 MM-kilpailuissa hän pelasi Kreikan kaikki neljä ottelua alusta loppuun. Viimeisen maaottelunsa Holebas pelasi lokakuussa 2016. Hän on 38 maaottelussaan tehnyt yhden maalin, marraskuussa 2012 ystävyysottelussa Irlantia vastaan.
Seuratasolla Holebas on edustanut Saksassa Viktoria Kahlia 2005–2006 ja TSV 1860 Müncheniä 2006–2010, kreikkalaista Olympiakosia 2010–2014, italialaista AS Romaa 2014–2015, englantilaista Watfordia 2015–2020 ja jälleen Olympiakosia 2020–2021.
Edgar Broughton Band

The Edgar Broughton Band oli brittiläinen progressiivista rockia soittava yhtye.
Yhtyeen tarina alkoi soittajien kotikaupungin Warwickin ympäristössä 1960-luvun loppupuolella. Alkuperäinen kokoonpano oli: Edgar Broughton (s. 27. lokakuuta 1947), kitara, Steve Broughton (20. toukokuuta 1950), rummut, Art Grant (14. toukokuuta 1950, basso, ja Victor Unitt, kitarat, piano. Yhtyeen nimi oli ensin The Edgar Broughton Blues Band, mutta muodin mukana yhtyeen musiikkiin alkoi tulla psykedeelisiä piirteitä, ja nimestä putosi pois "Blues". Samalla nelijäseninen yhtye muuttui trioksi, sillä Unitt lähti yhtyeestä ja liittyi myöhemmin The Pretty Things -nimiseen yhtyeeseen.
Vuonna 1968 yhtye muutti Lontooseen ja levytti ensimmäisen singlensä "Evil"/"Death of an Electric Citizen" kesäkuussa 1969 EMI-yhtiön Harvest-levymerkille. Se oli samalla ensimmäinen Harvestin julkaisema single. Samana vuonna ilmestyi yhtyeen ensimmäinen pitkäsoittolevy Wasa Wasa. Yhtye esiintyi ilmaiseksi muun muassa rekka-autojen lavoilla, tiukan poliisivalvonnan alla. Vuonna 1970 ilmestyi yhtyeen parhaiten myynyt LP Sing Brother Sing, joka nousi Englannin listalla sijalle 18. Seuraavakin LP, vuonna 1971 ilmestynyt Edgar Broughton Band, pääsi sijalle 28. Englannin listalla. Tämän levyn tekoon yhtye sai houkuteltua mukaan Unittin, ja levy sisälsikin enemmän blues- ja countrykappaleita.
Yhtye julkaisi 1970-luvulla vielä studioalbumit Inside Out (1972), Oora (1973), Bandages (1975) ja Parlez-Vous English? (1979). Superchip ilmestyi 1982. Näiden lisäksi yhtye on levyttänyt konserttitallenteita ja kokoelmalevyjä, sekä Saksan televisiolle DVD:n "Live at Rockpalast" (2006).
Diskografia > Studioalbumit

Wasa Wasa (1969)
Sing Brother Sing (1970)
Edgar Broughton Band (1971)
In Side Out (1972)
Oora (1973)
Bandages (1976)
Parlez-Vous English? (1979)
Superchip (1982)
Diskografia > Kokoelmat

A Bunch of 45s (1975)
The Legendary Edgar Broughton Band (1984)
Out Demons Out: The Best of the Edgar Broughton Band (1986)
As Was: The Best of the Edgar Broughton Band (1988)
Classic Album and Single Tracks 1969-73 (1992)
The Very Best of the Edgar Broughton Band - Out Demons Out! (2001)
Bandages & Chilly Mornings (2006)
The Harvest Years 1969-1973 (2011)
Diskografia > Livealbumit

Live Hits Harder (1979)
Chilly Morning Mama - Live (1998)
Demons at the Beeb, Live (2000)
Keep Them Freaks a Rollin': Live at Abbey Road 1969 (2004)
Live at Rockpalast 2006 (2008)
Live at The Monarch (2014)
Diskografia > Singlet

"Evil" / "Death of an Electric Citizen" (1969)
"Out Demons Out" / "Momma's Reward" (1970)
"Up Yours!" / "Officer Dan" (1970)
"Apache Drop Out" / "Freedom" (1970)
"Hotel Room" / "Call Me a Liar" (1971)
"Gone Blue" / "Someone" / "Mr. Crosby" (1972)
Diskografia > DVD:t

Live at Rockpalast (2006)
Jevgeni Švarts

Jevgeni Švarts
Jevgeni Lvovitš Švarts (myös Schwarz, ven. Евге́ний Льво́вич Шварц; 21. lokakuuta 1896 Kazan – 15. tammikuuta 1958 Leningrad, Neuvostoliitto[lähde? ]) oli neuvostovenäläinen lasten- ja näytelmäkirjailija.
Jevgeni Švarts syntyi lääkärin perheeseen ja vietti lapsuutensa Maikopissa. Hän opiskeli Moskovan yliopiston oikeustieteellisessä tiedekunnassa vuosina 1914–1916. Venäjän kansalaissodan aikana Švarts työskenteli näyttelijänä Donin Rostovissa. Vuonna 1921 Švarts siirtyi teatteriseurueen mukana Pietariin, jossa hän osallistui Serapion-veljet -kirjallisuusryhmän toimintaan. Vuodesta 1923 lähtien Švarts kirjoitti pakinoita ja satiirisia runoja lehtiin ja vuodesta 1924 hän työskenteli Samuil Maršakin johdolla valtion kustannusliikkeen lasten osastossa. Švarts avusti myös lastenlehtiä Jož ja Tšiž.
Švartsin ensimmäinen lastenkirja ilmestyi vuonna 1924. Hänen oberiuteilta vaikutteita saaneet lastenkertomuksensa ovat mielikuvituksellisia, hauskoja ja leikkisiä. Samat piirteet ilmenivät myös ensimmäisissä näytelmissä, joita Leningradin lasten- ja nuortenteatteri esitti vuodesta 1929 lähtien. Švartsin lapsille ja aikuisille kirjoittamat näytelmät hyödyntävät muun muassa kansanperinteen ja Hans Christian Andersenin satuaiheita. Ne yhdistävät todellisuutta ja mielikuvitusta, arkipäivää ja ihmettä, ajankohtaisia ja ikuisia teemoja. Näytelmäkirjailijana Švarts työskenteli läheisessä yhteistyössä Leningradin komediateatterin johtajan Nikolai Akimovin kanssa.
Toisen maailmansodan aikana Švarts kirjoitti totalitaristista diktatuuria ivaavan näytelmän Drakon (Lohikäärme, 1944), joka kiellettiin heti ensi-illan jälkeen ja esitettiin uudelleen vasta vuonna 1962. Švartsin muut näytelmät vapautettiin pannasta Stalinin kuoleman jälkeen ja niitä alettiin esittää myös ulkomailla. Neuvostoliitossa ne olivat hyvin suosittuja. Švartsin muita poliittisia allegorioita ovat näytelmät Golyi korol (”Alaston kuningas”, 1934) ja Ten (Varjo, 1940). Kirjailija laati myös elokuvakäsikirjoituksia ja näytelmiä nukketeatteria varten.
Suomennettu tuotanto

Julkaistu tekijänimellä Jevgeni Schwarz.
Lohikäärme, suom. Annikki Laaksi. Helsinki: Yleisradio 1967 (kuunnelma) – Helsinki: TNL [i.a.] (näytelmämoniste)
Tavallinen ihme, suom. Markku Lahtela, Helsinki: Yleisradio 1970 (kuunnelma)
Punahilkka (Krasnja sapotska), suom. Marjaleena Wegelius, Helsinki: TNL 1973 (näytelmämoniste)
Noidutut veljekset: kolminäytöksinen satu (Dva klena); suomentanut Annikki Laaksi. Helsinki: Työväen Näyttämöiden Liitto 1975 (näytelmämoniste)
Varjo: 3-näytöksinen satu (Tenj); suomentanut Annikki Laaksi. Helsinki: TNL [i.a.] (näytelmämoniste)
Jiří Magál

| Mitalit | Mitalit | Mitalit |  |
| --- | --- | --- | --- |
|  Jiří Magál, Tour de Ski 2007.  |  Jiří Magál, Tour de Ski 2007.  |  Jiří Magál, Tour de Ski 2007.  |  |
Maa:   Tšekki
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Vancouver 2010 | 4×10 km viesti |  |
Jiři Magál (s. 11. huhtikuuta 1977) on tšekkiläinen uransa lopettanut maastohiihtäjä.
Magálin uran paras arvokisasijoitus on viestistä saavutettu pronssi Vancouverin olympialaisista 2010. Hänen uransa paras henkilökohtainen arvokisasijoitus on 50 km:n vapaan yhteislähdön kahdeksas sija Torinon olympialaisista 2006.
Maailmancupissa Magál on kilpaillut kaudesta 1997–1998 lähtien. Hänen paras henkilökohtainen maailmancupin osakilpailusijoituksensa on 15 kilometrin kilpailun viides sija Kuusamossa 27. marraskuuta 2005. Hän on ollut kuitenkin mukana Tšekin kolmanneksi sijoittuneessa viestijoukkueessa sekä Jällivaarassa 2006, Falunissa 2008 että La Clusaz'ssa 2013.
Jill Clayburgh

Jill Clayburgh
Jill Clayburgh (30. huhtikuuta 1944 – 5. marraskuuta 2010) oli yhdysvaltalainen näyttelijä. Hänet tunnetaan muiden muassa elokuvista Eronnut nainen (1978), Yritetään yhdessä, aloitetaan alusta (1979) ja Bertoluccin kuu (1979). Clayburgh näytteli muun muassa televisiosarjassa Dirty Sexy Money Letitia Darlingia.
Clayburgh syntyi juutalaiseen perheeseen New Yorkissa ja opiskeli Sarah Lawrence Collegessa. Hän oli varsin suosittu paitsi yleisön myös kriitikoiden keskuudessa; hän sai muun muassa kaksi Oscar-ehdokkuutta.
Clayburgh meni vuonna 1979 naimisiin David Raben kanssa. Heillä on kaksi lasta: tytär Lily Rabe, joka on myös näyttelijä, sekä poika Michael Rabe. Clayburgh kuoli leukemiaan sairastettuaan yli 20 vuotta.
Aiheesta muualla

Jill Clayburghin muistokirjoitus Helsingin Sanomissa (Tilaajille)
Jill Clayburgh Internet Movie Databasessa. (englanniksi)
Dorothea Douglass Chambers

| Mitalit | Mitalit | Mitalit |  |
| --- | --- | --- | --- |
|  Dorothea Douglass Chambers |  Dorothea Douglass Chambers |  Dorothea Douglass Chambers |  |
Maa:   Yhdistynyt kuningaskunta
Naisten tennis
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | kaksinpeli |  |
Dorothea Katherine Douglass Lambert Chambers (3. syyskuuta 1878 Guayamas, Ealing, Englanti – 7. tammikuuta 1960 Kensington, Lontoo) oli brittiläis-yhdysvaltalainen tennispelaaja.
Dorothea Douglass debytoi Wimbledonin tennisturnauksessa 1900. Kolme vuotta myöhemmin hän otti siellä ensimmäisen seitsemästä naisten kaksinpelin mestaruudestaan. Vuonna 1919 hän pelasi siihen mennessä pisimmän Wimbledon-finaalin: ottelu ranskalaista Suzanne Lengleniä vastaan venyi 44 pelin mittaiseksi. Douglass hävisi lopulta Lenglenille lukemin 8–10, 6–4, 7–9.
Lontoon kesäolympialaisissa 1908 Douglass Chambers voitti tenniksen kaksinpelimestaruuden. Hän voitti loppuottelussa Dora Boothbyn 6–1, 7–5. Hän lopetti uransa kaksinpelin osalta 1921 mutta jatkoi nelinpeliä vuoteen 1927 saakka. Hän oli Britannian Wightman Cup -joukkueen kapteenina 1924–1926 ja rupesi ammattivalmentajaksi 1928.
Grand Slam -turnaukset

Wimbledon
Mestaruus: 1903, 1904, 1906, 1910, 1911, 1913, 1914
Kaksinpelin finaalissa: 1905, 1907, 1919, 1920
Nelinpelin finaalissa: 1913, 1919, 1920
Sekanelinpelin finaalissa: 1919
Grand Slam -turnaukset > Grand Slam -finaalit kaksinpelissä > Voitot (7)

| Vuosi | Turnaus | Vastustaja loppuottelussa | Loppuottelun tulos |
| --- | --- | --- | --- |
| 1903 | Wimbledon |  Ethel Thomson | 4–6, 6–4, 6–2 |
| 1904 | Wimbledon (2) |  Charlotte Cooper Sterry | 6–0, 6–3 |
| 1906 | Wimbledon (3) |  May Sutton | 6–3, 9–7 |
| 1910 | Wimbledon (4) |  Dora Boothby | 6–2, 6–2 |
| 1911 | Wimbledon (5) |  Dora Boothby | 6–0, 6–0 |
| 1913 | Wimbledon (6) |  Winifred McNair | 6–0, 6–4 |
| 1914 | Wimbledon (7) |  Ethel Larcombe | 7–5, 6–4 |
Grand Slam -turnaukset > Grand Slam -finaalit kaksinpelissä > Loppuotteluhäviöt (4)

| Vuosi | Turnaus | Vastustaja loppuottelussa | Loppuottelun tulos |
| --- | --- | --- | --- |
| 1905 | Wimbledon |  May Sutton | 6–3, 6–4 |
| 1907 | Wimbledon |  May Sutton | 6–1, 6–4 |
| 1919 | Wimbledon |  Suzanne Lenglen | 10–8, 4–6, 9–7 |
| 1920 | Wimbledon |  Suzanne Lenglen | 6–3, 6–0 |
Aiheesta muualla

Kuvia tai muita tiedostoja aiheesta Dorothea Douglass Chambers Wikimedia Commonsissa
Jo Zeller

Jo Zeller (s. 17. heinäkuuta 1955 Männedorf) on sveitsiläinen autourheilija. Hän on urallaan kilpaillut Itävallan Formula 3 Cupissa ja Sveitsin Formula 3-sarjoissa. Zeller on voittanut Sveitsin F3-sarjan mestaruuden ennätykselliset 12 kertaa vuosina 1982, 1984, 1990–1992, 1995 ja 1998–2003. Zeller toimii myös oman Jo Zeller Racing-tallinsa tallipäällikkönä. Hänen tallinsa kilpailee nykyään muun muassa Formula 3 Euroseries, Formula Lista Junior ja Saksan F3-sarjoissa. Hänen tallinsa voitti Itävallan F3 Cup -sarjan mestaruuden vuonna 2011. Zellerin poika Sandro on myös kilpa-ajaja.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jo Zeller
Jiří Malec

| Mitalit> Maa:   Tšekkoslovakia.Miesten mäkihyppy. Olympialaiset  | Mitalit> Maa:   Tšekkoslovakia.Miesten mäkihyppy. Olympialaiset  | Mitalit> Maa:   Tšekkoslovakia.Miesten mäkihyppy. Olympialaiset  | Maa:   Tšekkoslovakia> Miesten mäkihyppy. |
| --- | --- | --- | --- |
|  Pronssia | Calgary 1988 | normaalimäki |  |
| Talviuniversiadit  | Talviuniversiadit  | Talviuniversiadit  |  |
|  Kultaa | Štrbské Pleso 1987 | joukkuemäki |  |
|  Kultaa | Sofia 1989 | suurmäki |  |
|  Hopeaa | Štrbské Pleso 1987 | normaalimäki |  |
Jiří Malec (s. 24. marraskuuta 1962 Vlastibor, Liberecin lääni, Tšekkoslovakia) on Tšekkoslovakiaa urallaan edustanut tšekkiläinen mäkihyppääjä.
Malec sai Calgaryn olympialaisissa 1988 pronssia normaalimäen kilpailussa ollen ensimmäinen V-tyyliä käyttänyt mäkihypyn arvokisamitalisti. Suurmäessä hän oli 24:s ja joukkuekilpailussa neljäs. Lahden MM-kilpailuissa 1989 hän sijoittui normaalimäessä 19:nneksi. Universiadeissa hän saavutti joukkuekilpailun kultaa ja normaalimäen hopeaa 1987 sekä suurmäen kultaa 1989.
Malec kilpaili maailmancupissa vuosina 1985–1990. Ainoan palkintosijansa hän saavutti oltuaan kolmas Meldalin suurmäen kilpailussa maaliskuussa 1988. Kymmenen parhaan joukkoon hän sijoittui kaikkiaan viisi kertaa.
Jill Dando

| Jill Wendy Dando> Henkilötiedot |
| --- | --- |
Syntynyt: 9. marraskuuta 1961
Kuollut: 26. huhtikuuta 1999 (37 vuotta)
Ammatti:  Journalisti, Uutisankkuri ja Televisiojuontaja.
Muut tiedot
Aktiivisena:  1979-1999
Jill Dando (9. marraskuuta 1961 – 26. huhtikuuta 1999) oli brittiläinen televisiojuontaja.
Weston-super-Maressa syntynyt Dando opiskeli journalismia Walesin South Glamorgan Institute of Higher Educationissa. Dando nousi Devonissa sijaitsevan BBC:n paikallisradion uutistenlukijaksi vuonna 1985. Hän siirtyi BBC South Westiin ja Lontooseen muuttamisen jälkeen valtakunnalliseen televisioon. Dando juonsi uransa aikana useita BBC:n televisio-ohjelmia, kuten Breakfast Newsia, Six o' clock newsia, matkaohjelma Holidayta, rikossarja Crimewatchia sekä ajoittain Songs of Praisea.
Kuollessaan Dando oli ehtinyt vetää ensimmäisen osan uudesta projektistaan Antiques Inspectorsista. Lisäksi hän oli juuri päässyt Radio Times -lehden kanteen.
Murha

Dando kuoli henkirikoksen uhrina 37-vuotiaana. Hän oli kävelemässä 26. huhtikuuta 1999 kotiinsa Länsi-Lontooseen, kun hänet ammuttiin kotiovelleen noin kello 11.30 aamulla. Paikallinen löysi ruumiin pian. Dando vietiin sairaalaan, jossa hänet jouduttiin kuitenkin toteamaan kuolleeksi.
Henkirikoksen tutkimukset kestivät pitkään. Kuuden kuukauden kuluttua tutkimusryhmä oli ehtinyt jo puhua asian tiimoilta yli 2 500 ihmiselle. Silminnäkijähavaintojen perusteella saatiin kuitenkin pidätettyä Barry George -niminen brittimies.
George todettiin syylliseksi ja tuomittiin elinkautiseen vankeuteen heinäkuussa 2001. Tuomioistuin käsitteli tapauksen uudelleen kesällä 2008 ja George todettiin syyttömäksi Dandon murhaan. Tapauksen tutkintaa johtanut etsivä ei usko, että sitä tultaisiin ikinä ratkaisemaan.
Digital Underground

| Digital Underground |
| --- | --- |

Tiedot
Toiminnassa:  1987–2008
Tyylilaji:  Hip-Hop
Kotipaikka:   Oakland, Kalifornia, USA
Laulukieli:  englanti
Jäsenet:  Shock G   Money-B   DJ Nu-Stylez   Cleetis Mac   2Fly Eli   DJ Fuze   Chopmaster-J   Kent Racker   Nnazin Muhammed   Tupac Shakur   Schmoovy-Shcmoov   Pee Wee   Saarif   Esinchill   BINC   Element   Young Mass   Kenny K   Metalphysical   Numskull   Dialect   Limo Luciano   Mystic   DOT   Chris Clay  
Levy-yhtiö:  Tommy Boy   Critique Records   Jake Records  
Aiheesta muualla
www.shockg.com
Infobox OKNimi-testi OK: 
Digital Underground oli rap-yhtye Oaklandista, Kaliforniasta. Ryhmän johtaja Shock G perusti ryhmän vuonna 1987. 1900-luvun tunnetuimpiin rap-artisteihin kuuluva Tupac Shakur on myös vaikuttanut yhtyeessä.
Diskografia > Albumit

Sex Packets (1990)
The Body-Hat Syndrome (1993)
Future Rhythm (1996)
Who Got the Gravy? (1998)
The Lost Files (1999)
..Cuz A D.U. Party Don't Stop!! (2008)
Diskografia > EP:t

This is an EP Release (1991)
Sons of the P (1991)
The Greenlight EP (2010)